Държавен вестник, бр. 63, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  63
„Чл. 33в. (1) Техническа грешка е всяко 
несъответствие между съдържанието на вписа­
ния акт и въведени данни от него в имотната 
партида или данни в азбучник или регистър, 
воден на хартиен носител.
(2) Техническите грешки се установяват по 
искане на заинтересовано лице или нотариус, 
както и служебно от служител в службата 
по вписванията. За установената техническа 
грешка съответният служител съставя кон­
стативен протокол, който се подписва от него 
и се представя на съдията по вписванията. 
(3) Поправянето на техническа грешка се 
извършва чрез разпореждане на съдията по 
вписванията.“
§ 21. Създава се чл. 33г: 
„Чл. 33г. За извършване на вписванията по 
поименната система и отразяване на данните от 
актовете в имотни партиди, както и за воденето 
и съхраняването на книгите и регистрите в 
електронен формат, Агенцията по вписванията 
поддържа информационна система.“
§ 22. Създава се чл. 33д:
„Чл. 33д. С влизането в сила на заповедта 
на министъра на правосъдието по чл. 70 от 
Закона за кадастъра и имотния регистър за 
съответния съдебен район службата по впис­
ванията започва водене на имотни партиди 
на недвижимите имоти. Партидите се водят 
като електронна база данни в единен формат 
при спазване на условията на Закона за елек­
тронния документ и електронния подпис.“
§ 23. Създава се чл. 33е:
„Чл. 33е. (1) Службите по вписванията 
поддържат информационна система. 
(2) Имотният регистър се състои от пар­
тидите на недвижимите имоти.
(3) Имотната партида се образува от на­
личните данни във вписания акт съгласно 
чл. 6 и книгите за вписване. 
(4) Имотните партиди се разпечатват и на 
хартиен носител.“
§ 24. Създава се чл. 33ж:
„Чл. 33ж. (1) Имотната партида на всеки 
недвижим имот се състои от следните пет части:
1. част „А“ – за имота;
2. част „Б“ – за собственика и за при­
знаването и прехвърлянето на правото на 
собственост;
3. част „В“ – за учредяването и прехвър­
лянето на други вещни права и за юридичес­
ките факти и обстоятелствата, подлежащи на 
вписване, освен тези по т. 4 и 5;
4. част „Г“ – за ипотеките;
5. част „Д“ – за възбраните.
(2) В част „А“ на партидата се вписват:
1. идентификаторът; 
2. видът на имота – поземлен имот, сграда 
или самостоятелен обект в сграда;
3. адресът, номерът на поземления имот;
4. границите на поземления имот (иден­
тификаторите на съседните поземлени имо­
ти, съответно на самостоятелните обекти в 
сграда);
5. площта в квадратни метри или в декари;
6. предназначението на имота;
7. етажността на сградата;
8. обстоятелството по чл. 67, ал. 2 от Закона 
за наследството;
9. номерът на партидата, където има съз­
дадена имотна партида по чл. 9, ал. 1. 
(3) В част „Б“ на партидата: 
1. се вписват:
а) името, ЕГН, датата и мястото на раж­
дане или друг идентификационен номер, 
адресът – за собственика – физическо лице;
б) наименованието, организационната 
форма, седалището, кодът по БУЛСТАТ, ЕИК 
или друг идентификационен номер – за соб­
ственика – юридическо лице;
в) наименованието, организационната 
форма, седалището и кодът по БУЛСТАТ или 
друг идентификационен номер на държавното 
юридическо лице, на което е предоставено 
управлението – за недвижимите имоти – дър­
жавна собственост;
г) наименованието, организационната фор­
ма, седалището и кодът по БУЛСТАТ или друг 
идентификационен номер на организациите 
или юридическите лица на общинска бю­
джетна издръжка, на които е предоставено по 
реда на чл. 12, ал. 2 от Закона за общинската 
собственост безвъзмездното стопанисване и 
управление – за недвижимите имоти – об­
щинска собственост;
д) наименованието и кодът на общината по 
ЕКАТТЕ – за недвижимите имоти – общинска 
собственост;
е) съдът, видът на регистъра и номерът на 
тома и партидата – за местните юридически 
лица, които са регистрирани в съдебен ре­
гистър, и за чуждестранни юридически лица, 
регистрирали клон в Република България;
ж) кодът по БУЛСТАТ или друг идентифи­
кационен номер – за местните и чуждестран­
ните юридически лица, които нямат съдебна 
регистрация;
з) видът собственост – частна или пуб­
лична;
и) при съсобственост – идеалните части 
(дяловете), както и данните за съсобствени­
ците, а при съпружеска имуществена общ­
ност – данните за съпрузите;
к) актът, от който собственикът черпи 
правото си;
л) номерът и датата на нотариалния акт 
или на друг акт по чл. 112 от Закона за соб­
ствеността, подлежащ на вписване, както и 
датата на вписването;
м) исковите молби по чл. 114 от Закона за 
собствеността; 
н) обстоятелството, че актът по буква „к“ 
е под условие или срок;
2. се отбелязват:
а) молбата за вписване;
б) отказът на съдията по вписванията да 
разпореди вписване;
в) жалбата срещу отказа по буква „б“.